พอดีเมื่อช่วงเดือนเมษายนประเดือนรอบแรกมาช่วง11-15เมษายนจากนั้นก็หมดสักพักมาอีกครั้งประมาณช่วงปลายเดือนเมษายนค่ะจากนั้นทั้งเดือนพฤษภาคมไม่มีประจำเดือนมาเลยค่ะถือว่าผิดปกติไหมคะคุณ เพราะปกติประจำเดือนจะมาตรงาม่ำเสมอตลอดทุกๆเดือนจะมาช่วงกลางๆเดือนตลอดเพิ่งมา2ครั้งต่อเดือนก็ตอนเดือนเมษายนนี่ล่ะค่ะ ปล.ตัดเรื่องตั้งครรภ์ไปได้นะคะเพราะไม่ได้มีอะไรกับใครค่ะ
สวัสดีค่ะ หากประจำเดือนมาในวันที่ 11 เม.ย. และมาอีกครั้งในช่วงปลายเดือน เม.ย. หากนับระยะห่างได้น้อยกว่า 21 วัน ถือว่ามีประจำเดือนมาผิดปกติ และหากในเดือนนี้ ประจำเดือนยังไม่มา อาจเกิดได้จาก1. มีความเครียด ทำงานหนัก ออกกำลังกานหักโหม พักผ่อนน้อย อดนอน นอนดึก อดอาหาร มีน้ำหนักลด2. โรคอ้วน หรือมีน้ำหนักเพิ่มขึ้นรวดเร็ว3. ก่อนหน้านั้นมีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้รอดูประจำเดือนไปอีกซักระยะ หากประจำเดือนไม่มานานเกิน 3 เดือน ควรไปพบแพทย์เพื่อหาสาเหตุอื่นๆ เช่น มีภาวะถุงน้ำในรังไข่หลายใบ (PCOS), มีภาวะไทรอยด์ฮอร์โมนเป็นพิษ มีพังผืดในมดลูก เป็นต้น หรือหากมีการใช้ยาบางอย่างอยู่ อาจมีผลต่อการมาของประจำเดือนได้ โดยเฉพาะยาที่มีฮอร์โมน เช่น ยาสตรี ยาสมุนไพร อาหารเสริมต่างๆ